Гъуазджэм и лэжьакIуэ цIэрыIуэхэр
Опереттэ жанрым Кальман Имре (и цIэ-унэцIэ дыдэр — Коппштейн Иммерихщ) хуищIа хэлъхьэныгъэм хуэдэ иджыри къыздэсым зыми къехъулIакъым. Венгр композиторым и опереттэ 17-м я нэхъыбэр уахътыншэу къалъытэ.
МылъкукIэ унэхъуеиншэ хъунукъым жаIэ, ауэ Имре ахъшэр зэрыхуримыкъур аращ композитор зызыгъэбэлыхьхэм Iумпэм ящI опереттэм зритын хуей щIэхъуар. ИкIи ар къэпцIакъым. Композиторыр илъэс 25-рэ хъуа къудейуэ арат и япэ опереттэр («Осенние маневры») Будапешт 1908 гъэм щыщагъэлъэгъуам. Абдеж щегъэжьауэ Европэм цIэрыIуэ дыдэ щыхъуащ Кальман Имре. Ар 1953 гъэм дунейм ехыжащ, ауэ и IэдакъэщIэкIхэм иджыри ныбжь къытридзакъым. Композиторым и фэеплъ куэд Австрием, Венгрием щыIэщ, уеблэмэ абы и сурэт зытет пощт маркэ ящIащ.
